Nafarroako Parlamentuko Mahaiak, 2020ko azaroaren 2an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Isabel Ansa Ascunce andreak aurkeztutako galdera, aurreko legealdian oinarrizko osasun laguntzari buruz egindako dokumentuen berrikuspenari eta eguneratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko azaroaren 2an

Lehendakaria: Unai Hualde Iglesias

GALDERAREN TESTUA

Ana Ansa Ascunce andreak, honako galdera hau aurkezten du, Osasuneko kontseilariak Osoko Bilkuran ahoz erantzun dezan:

Pasa den legegintzaldian zenbait dokumentu prestatu ziren oinarrizko osasun-laguntzaren inguruan:

– Nafarroako Oinarrizko eta Komunitateko Osasun-Laguntzarako Estrategia 2019-2021

– Nafarroako Oinarrizko Arreta eta Komunitateko Ekintza eta Parte-Hartzearen Estrategiaren Ildoak

– Oinarrizko Osasun-laguntzarako Plan Estrategikoa

Gure ustez egungo pandemiaren eta haren ondorioen aurrean berrikusi eta eguneratu egin behar dira aipatu dokumentuak, oinarrizko osasun-laguntzan abiaraziko diren beharrezko neurri urgenteak zehazteko eta definitzeko. Haien guztien artean, parte-hartze prozesuak lan-metodologiaren zati bat izan ziren, eta funtsezko ekarpena eskaini zuten.

Horregatik guztiagatik:

Noizko aurreikusten da haiek igortzea eta, beraz, noiz ekinen zaie oinarrizko osasun-laguntzan aurrera egiteko behar diren ekintzei?

Iruñean, 2020ko urriaren 29an

Foru parlamentaria: Ana Ansa Ascunce